એ પોતાનું કોઇ જ કામ જાતે કરી શકતી નહોતી. હેતાને જાતે નહાવાનું કહે તો એ નળ ખૂલ્લો મૂકી ડોલમાં હાથ રાખી બેસી રહેતી. વાળ ઓળવાનું કહે તો એક બાજુ બસ કાંસકો ફેરવ્યા જ કરતી. ખાવાનું તો કદી સીધું એના મોંમાં જતું જ નહીં. તેનું બધું જ કામ દિવ્યા અને મમ્મી કરી લેતા. પણ દિવ્યાના લગ્ન પછી બધું કામ મમ્મીને માથે આવ્યું. પપ્પા એમનું કામ ન થાય તો ગુસ્સો નહીં કરતાં, એટલો જ એમનો સાથ પણ દિવ્યા અને સંધ્યાબહેનને તેમની કૃપા જેવો લાગતો.